නවසීලන්තයේ මුස්ලිම් දේවස්ථාන දෙකකට ප්‍රහාර එල්ල කරමින් 2019 වසරේදී 51 දෙනකු ඝාතනය කළ පුද්ගලයා තවත් පල්ලියකට ප්‍රහාර එල්ල කිරීමට සැලසුම් කර තිබී ඇතැයි ඒ සම්බන්ධයෙන් කෙරෙන නඩු විභාගයේදී අනාවරණය වී ඇත.බ්‍රෙන්ටන් ටැරන්ට් නමැති එම පුද්ගලයා මුස්ලිම් දේවස්ථාන ගිනි තබමින් හැකිතාක් ඝාතන කිරීම උත්සාහ කර ඇති බව ද අධිකරණයේදී අනාවරණය විය.ඔස්ට්‍රේලියානු ජාතිකයකු වන ටැරන්ට් ට මේ වනවිට ජීවිතාන්තය දක්වා සිර දඬුවමක් නියම වී තිබෙන අතර තාවකාලිකව මුදා හැරීම, හොඳ කල් ක්‍රියාවෙන් පසුවන බවට දෙන පොරොන්දුව හෝ නියමිත කාලයට පෙර සිරකරුවකු නිදහස් කිරීම යන කිසිදු කොන්දේසියක් ඔහුට අදාළ නොවන බව ද පැවසේ.